OpenLLM-France/wikimedia huggingface dataset:
# Ana Curra

Ana Curra (El Escorial, 1958ko abenduaren 29a -) movida madrileña izenekoan ospea hartu zuen abeslari, teklista eta konpositore espainiarra da.

## Biografia

Ana Isabel Fernandez zuen jatorrizko izena eta, pianoa jotzeaz gain, farmaziako ikasketak egiten hasia zen.

## Musika ibilbidea

Musikan hasi zenetik, hainbat taldetan aritu da.

### Alaska y los Pegamoides

Olvido Gara (Alaska) ezagutu zuen Pentagrama aretoan eta 1979an Alaska y los Pegamoideseko teklatuaz arduratu zen. Talde honetan ezagutu zuen Eduardo Benavente, bere bikote izango zena.

### Paralisis Permanente

Pegamoidek apartatu eta Eduardok Paralisis Permanente sortu zuenean, gonbidatutako artista gisa hartu zuen parte talde berrian, beranduago bere presentzia ohiko bihurtu zelarik.
1982an lehen maxisinglea grabatu zuen, Los celos se apoderan de mi. Lan honetan berak jarri zituen ahotsa eta teklatuak eta, bere bikotekideak, berriz, gainontzeko instrumentuak jo zituen, koroak egin eta ekoizpenean parte hartzeaz gain.
Nacho Canut Dinaramara alde egin zuenean, Ana erabat integratu zen Paralisis Permanente taldean eta El acto LP-a editatu zutenean (taldearen disko bakarra izan zen), abestien erdiak berak konposatutakoak ziren. Espainiako afterpunk edo postpunk munduan Ana Curraren izena oso ezaguna egin zen.
Baina, ez zuten asko iraun garai onek. 1983ko maiatzaren 14an Leonetik Zaragozara zihoan banda, kontzertutik kontzertura. Euria goitik behera, Eduardo, Ana eta Toti zihoazen kotxeak istripua izan zuen Errioxako Alfaro inguruan. Eduardo Benavente segituan hil zen bere 20 urteko bizitza betiko itzalduz. Ana Curra ospitalera eraman zuten eta Totik ez zuen ezer asko izan. Zaragozan berehala jakin zuten albiste latz hura, Alaska y Dinaramak bere aktuazioa bukatu eta gutxira.

### Seres Vacios

Errekuperatu ondoren, Ana Currak Seres Vacios sortu zuen
1985ean, La Fronteran hartu zuen parte Jose Battagliorekin batera eta 4 maxi atera zituzten: Una noche sin tí, Volveré, Lágrimas y Lágrimas (bertsio instrumentala).
1987an Volviendo a las andadas diskoa editatu zuen eta handik bi single atera ziren: Rien de rien eta En esta tarde gris.

### Beste lan batzuk

Beste elkarlan batzuk ere egin zituen eta 1989an Alaska y Dinaramarekin Quiero ser santa aurkeztu zuten, Paralisis Permanenteren abestia.
1993an Toti Árbolesi egindako omenaldi batean (gaindosiaz hil zen) kontzertu pare batean hartu zuen parte.
Agertokietatik alde egin badu ere, ez du sekula musika utzi eta piano irakasle da El Escorialeko kontserbatorioan.
2023ko udazken hasieran Bilbon parte hartu zuen Bime – All About Music And More ekitaldian. WebBIME munduko musikako profesionalen topagunea da, ez bakarrik aurrez aurre, birtualki ere bai.

## Kanpo estekak

* Ana Curraren webgunea
* Ana Curra eta Eduardo Benavente La Edad de Oro programan-Youtube
* Ana Curra Jesús Ordovási eginiko omenaldian
* Datuak: Q8198012
* Multimedia: Ana Curra / Q8198012
* ↑ (Gaztelaniaz) Esteban, Iñaki. (2023-09-27). «Ana Curra y Jorge Ilegal hablarán cara a cara sobre el negocio musical en BIME» El Correo (Noiz kontsultatua: 2023-09-29).
# Ana Cleveskoa

Ana Cleveskoa hauetako bat izan daiteke:
* Ana Cleveskoa (1495–1567), Joanes II.a Clevekoaren alaba, Filipe III.a Waldeck-Eisenbergekoarekin azkonduta
* Ana Cleveskoa (1515–1557), Joanes III.a Cleveskoaren alaba, Henrike VIII.a Ingalaterrakoaren emaztea.
* Ana Cleveskoa (1552–1632), Cleves, Berg eta Jülicheko dukesa.
* Ana Cleveskoa (1576-1625), Alberto Frederiko Prusiakoaren alaba, Jon Sigismundo Brandenburgokoarekin ezkondu zen.
# Ana Danimarkakoa

Ana Danimarkakoa (danieraz: Anna; Skanderborg, 1574ko abenduaren 12a – Hampton Court jauregia, 1619ko martxoaren 2a) Eskoziako, Ingalaterrako eta Irlandako erregina ezkontidea izan zen Jakue I.a Ingalaterrakoarekin ezkondu ondoren.
Frederiko II.a Danimarkakoaren bigarren alaba zen.
* Datuak: Q158248
* Multimedia: Anne of Denmark / Q158248
# Anthony Jeanjean

Anthony Jeanjean (1998ko maiatzaren 13a) BMXeko estilo librean lehiatzen den txirrindulari frantziarra da. 2024ko Parisko Olinpiar Jokoetan brontzezko domina lortu zuen.

## Kirol lorpenak

Olinpiar Jokoak :
| Urtea | Lekua | Domina | Lehiaketa |
| 2024 | Paris | 03 ! | BMX estilo librea |
| Munduko Txapelketa ||||
| Urtea | Lekua | Domina | Lehiaketa |
| 2022 | Abu Dhabi | 03 ! | BMX estilo librea |
| Europako Txapelketa ||||
| Urtea | Lekua | Domina | Lehiaketa |
| 2019 | Cadenazzo | 01 ! | BMX estilo librea |
| 2021 | Mosku | 01 ! | BMX estilo librea |
| 2022 | Munich | 01 ! | BMX estilo librea |
| 2023 | Krzeszowice | 02 ! | BMX estilo librea |
| Europako Jokoak ||||
| Urtea | Lekua | Domina | Lehiaketa |
| 2023 | Krakovia | 02 ! | BMX estilo librea |

## Kanpo estekak

* Datuak: Q76760848
* Multimedia: Anthony Jeanjean / Q76760848
# Anthony Ludovici

Anthony Mario Ludovici MBE (1882ko urtarrilaren 8a - 1971ko apirilaren 3a) britainiar filosofo, soziologo, kritikari sozial eta poliglota izan zen. Aristokraziaren eta berdintasunaren aurkako defendatzaile gisa ezaguna da, eta XX. mendearen hasieran egile kontserbadore britainiarra izan zen. Artea, metafisika, politika, ekonomia, erlijioa, sexuen eta arrazen arteko desberdintasunak, osasuna eta eugenesia gaiei buruz idatzi zuen.
Ludovici-k artista gisa hasi zuen bere ibilbidea, margotzen eta liburuak ilustratzen. Auguste Rodin eskultorearen idazkari pribatua izan zen 1906an hainbat hilabetez Geroago 30 liburu baino gehiago idatzi zituen, eta beste asko itzuli zituen.

## Erreferentziak

* ↑ Bacci, Francesca; David Melcher (2011). Art and the Senses, Oxford University Press, p. 146.

## Kanpo estekak

* Anthony Ludoviciren lanak, Eugenics Review-en
* Anthony M. Ludovici webgunea
* Ludovici, Anthony Mario (1882–1971)
* Datuak: Q573542
* Multimedia: Anthony Ludovici / Q573542
# Anthony Mamo

Sir Anthony Joseph Mamo (Birkirkara, 1909ko urtarrilaren 9a - Mosta, 2008ko maiatzaren 1a) Maltako azken gobernadore orokorra eta lehenbiziko presidentea izan zen. Zuzenbidea ikasi zuen Maltako Unibertsitatean eta abokatu gisa lan egin zuen Administrazioan sartu aurretik. Maltako Epaile Burua izan zen 1957tik 1971ra. Azken urte honetan Maltako gobernadore orokorra izendatu zuten eta Maurice Dorman ordezkatu zuen. 1974ko abenduaren 13an Maltako errepublika aldarrikatu zen eta Mamo herrialdeko lehen presidentea izan zen. 1976ko abenduaren 27an Anton Buttigiegek ordezkatu zuen.

## Kanpo estekak

* Datuak: Q356756
* Multimedia: Anthony Mamo / Q356756
# Anthony Landázuri

Anthony Landázuri (Esmeraldas, Ekuador; 1997ko apirilaren 19a) Ekuadorko futbolaria da. atzelari bezala jokatzen du eta bere egungo taldea Ekuadorko Serie Ako Independiente del Valle da.

## Ibilbidea
### Hasiera

Club Sport Norte Américako lehen formazioetan hasi zen eta gero 2011n Independiente del Vallera eraman zuten.

### Independiente del Valle

Ameriketako egungo txapeldunordea. Talde honetako jubenil-talde guztietatik igaro zen 2015ean Barcelona Sporting Cluben aurkako partidan debuta egin zuen arte, eta 3-3 berdinketarekin amaitu zen. 2017rako taldearen galerekin, denak adierazten zuen Luis Caicedoren ordezkoa izango zela, Brasilgo Cruzeiro Esporte Clubera transferitu zutena.
2018an leku asko galdu zuen Richard Schunke txertatzearen ondorioz, talde barruan leku asko irabazi zuen Ismael Rescalvo iritsi arte oinarrizkoa izateaz gain lehen seihilekoan.
2022ko abenduaren 15ean, klubera itzuli zen jokalari libre gisa Brasilen egon ondoren.

### Fortaleza

2022an nazioarteko futbolera egin zuen jauzia, Brasilgo Serie Ako Fortaleza Esporte Clube-k fitxatu zuen. Cearense klubarekin lehen hilabeteetan Copa do Nordeste eta Cearense Txapelketako txapeldun titulua irabazi zuen, Brasilgo txapelketa nazionalaren amaieran klubarekin zuen kontratua eten zuen.

## Erreferentziak

* ↑ Ficha del jugador
* ↑ «OFICIAL: Anthony Landázuri vuelve a Independiente del Valle» studiofutbol.com.ec 15 de diciembre de 2022.
* ↑ «Anthony Landázuri retorna a Independiente del Valle tras su paso por el Fortaleza» Afición Central 15 de diciembre de 2022.
* ↑ «Anthony Landázuri termina su etapa en el Fortaleza tras rescisión de contrato» Afición Central.

## Kanpo estekak

* Datuak: Q28028554
# Anthony LaPaglia

Anthony LaPaglia (Adelaide, Australia, 1959ko urtarrilaren 31 - ) aktore australiarra da. Without a Trace izeneko telesail amerikarrean Jack Malone FBI agentearena egiteagatik ezaguna da.
Anthony LaPaglia Santa Monican (Kalifornia) bizi da. Gia Carides aktore australiarrarekin ezkonduta dago eta alaba bat dauka.
Anthony Michael LaPaglia eta Jonathan LaPaglia aktorearen anaia da.
Horrez gain, futbolaria izan zen. 1980ko hamarkadan National Soccer League futbol txapelketa australiarrean atezain egon zen Adelaide City eta West Adelaide SC taldeekin.

## Filmografia
### Filmak

* Cold Steel (1987)
* Slaves of New York (1989)
* Betsy's Wedding (1990)
* 29th St. (1991)
* He Said, She Said (1991)
* Whispers in the Dark (1992)
* Innocent Blood (1992)
* So I Married an Axe Murderer (1993)
* Lucky Break (1994)
* The Client (1994)
* Empire Records (1995)
* Trees Lounge (1996)
* Brilliant Lies (1996)
* Phoenix (1998)
* Summer of Sam (1999)
* Sweet and Lowdown (1999)
* The House of Mirth (2000)
* Autumn in New York (2000)
* Looking For Alibrandi (2000)
* Lantana (2001)
* Jack the Dog (2001)
* The Bank (2001)
* The Salton Sea (2002)
* I'm With Lucy (2002)
* Dead Heat (2002)
* Road to Perdition (2002)
* Happy Hour (2003)
* Spinning Boris (2003)
* Winter Solstice (2005)
* Happy Feet (2006) (ahotsa)
* The Architect (2006)
* A View From The Bridge (2007)
* Django Unchained (2012)

### Telesailak

* Murder One (1996-1997)
* Frasier (2000-2004) 8 atal
* Without a Trace (2002-2008)

## Sariak

2002an bi sari irabazi zituen. Emmy Sari bat Frasierren antzezteagatik eta FCCA Saria aktore onenari Lantana filmean antzezteagatik. 2004an Urrezko Globo saria irabazi zuen Without a Trace telesailean antzezteagatik.

## Kanpo loturak

* (Ingelesez) Anthony LaPagliaren profila IMDb-n
* Datuak: Q308124
* Multimedia: Anthony LaPaglia / Q308124
# Anthony James Leggett

Anthony James Leggett (Londres, 1938ko martxoaren 26a) britainiar fisikaria da.
2003an Fisikako Nobel Saria jaso zuen, Alexei A. Abrikosov eta Vitaly L. Ginzburg errusiarrekin batera, supereroaleen eta superfluidoen teoriari egindako ekarpenengatik. 2004an, Elisabet II.a Erresuma Batuko erreginak Britainiar Inperioko Komandante izendatu zuen, eta sir titulua eman zion.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q192718
* Multimedia: Anthony James Leggett / Q192718
# Anthony Kiedis

Anthony Kiedis (Grand Rapids, Michigan, AEB, 1962ko azaroaren 1a - ) Red Hot Chili Peppers taldearen fundatzailea eta abeslaria da. Taldearen doinu eta hitz gehienak ere bereak dira. . Oso oso gazte hasi zen drogak kontsumitzen.11 urte arte bere amarekin bizi zen. Motorrarekin istripu asko izan ditu eta belarjalea da. Fairfax high eskolan ikasi zuen. Han poesia idatzi zuen, oraingo abesti batzuen hizkiak.Hasiberri taldetan hasi zuen abesten, baina izan zen 1983an beste hiru musikariekin batera RPCH taldea finkatu egin zenean musikaren orri batean. Musikari horietatik, Hillel Slovak izenekoa 1988an hil zen heroinaren gaindosiagatik. Gero Californiako unibertsitatera joan zen.esan dudanaren heriotza ondoren mexicora joan zen drogen atxikipenatik erauzteko eta los Angelesen errehabilitazio klinikara joan zen. 5 urte eta erdi iaun zuen drogak hartu gabe, hau da 1994 an jausialdi bat izan zuen. Orain guztiz errehabilitatuta, 2000tik ez duelako ezer kontsumitzen. 2007 an seme bat izan zuen heather christie modeloarekin. Point Break filmean Keanu Reeves eta Patrick Swayze aktorekin parte hartu zuen.

## Kanpo estekak

* (Ingelesez) Red Hot Chili Peppers taldearen webgunea
* Datuak: Q204751
* Multimedia: Anthony Kiedis / Q204751
# Anthony Hope

Sir Anthony Hope Hawkins, (1863ko otsailaren 9a – 1933ko uztailaren 8a) idazle ingelesa izan zen. Ruritania deritzon alegiazko herrian girotutako lanek famatu zuten, eta batik bat The prisoner of Zenda eleberriak (1894). Erresuma horretan ere kokatu zituen The Heart of Princess Osra ipuin bilduma eta Rupert of Hentzau (1898) eleberria.
Hope Londresen jaio zen. Abokatu izateko ikasketak egin zituen eta langintza horretan jardun zuen 1894 arte.
1890ean bere lehen literatur lana osatu zuen: A Man of Mark. 1894an Westminster Gazette argitalpenak The Dolly Dialogues atera zuen aldian-aldian. Urte berean Zendako presoa kaleratu zuen, eta lortu zuen arrakastari esker idaztea lanbide bilakatzea lortu zuen. Eleberri eta antzerkirako testuak sortu zituen batik bat. Hor dira Nell Gwyn aktorearen bizitzaren inguruan osatutako English Nell eleberria, edo Sophy of Kravonia (1906), Zendako presoaren ildo bertsuko lana.
Lehen Mundu Gerran Britainiaren aldeko propaganda egitearren Sir titulua jaso zuen. 1927an bere autobiografia kaleratu zen: Memories and notes.
1933an Londresen hil zen eztarriko minbiziak jota.

## Lanak

* Mr Witt's Widow (1892)
* Sport Royal (1893)
* A Change of Air (1893)
* Half-a-Hero (1893)
* The Prisoner of Zenda (1894)
* The Dolly Dialogues, The Westminster Gazette argitalpenean aldika ateratakoa 1894an.
* The Chronicles of Count Antonio
* The Heart of the Princess Osra (1896)
* Phroso (1897)
* Simon Dale (1898)
* Rupert of Hentzau (1898)
* The King's Mirror (1899)
* Quisanté (1900)
* The Adventure of Lady Ursula (Pièce de théâtre jouée en 1898)
* Double Harness (1904)
* A Servant of the Public (œuvre non romanesque) (1905)
* Sophy of Kravonia (1906)
* Second String (1910)
* Mrs Maxon Protests (1911)
* The New (German) Testament, œuvre de propagande (1914)
* Beaumaroy Home from the Wars (1919)
* Memories and Notes (1927)

## Anthony Hope euskaraz

1991ko uztailean Elkarrek The Prisoner of Zenda eleberriaren euskarazko bertsioa argitaratu zuen, Zendako presoa, Koro Navarrok itzulia. Branka Bildumako 10. titulua da. 1998ko otsailean bigarren argitaraldi bat egin zuten. 216 orrialde. ISBN: 84-8331-049-X.

## Kanpo loturak

* Anthony Hope Gutenberg Proiektuan
* Bizitza eta lanak
* Datuak: Q457287
* Multimedia: Anthony Hope / Q457287
# Arbil probintzia

Arbil (arabieraz: محافظة أربيل‎ Muḥāfaẓat Arbīl; asirieraz: ܗܘܦܲܪܟܝܵܐ ܕܐܲܪܒܝܠ; Irbil, Erbel edo Arbel ere transkribatua) edo Hewler (kurdueraz: پارێزگای ھەولێر, Parêzgeha Hewlêr) Irakeko Kurdistango probintzietako bat da. Irakeko ipar-ekialdean dago. 15.074 kilometro koadroko eremua hartzen du, eta 1.532.081 biztanle zituen 2009an. Hiriburua Arbil da.

## Geografia

Iparraldean Turkiarekin du muga, ipar-ekialdean Irango Mendebaldeko Azerbaijanekin, hego-ekialdean Sulaimaniya probintziarekin, hegoaldean Kirkuk probintziarekin, hego-mendebaldean Saladin probintziarekin, mendebaldean Ninive probintziarekin, eta ipar-mendebaldean Dahuk probintziarekin.

## Historia

Antzinako Asiriaren erdialdean dago. Arbil izan zen Adiabene erresumaren hiriburua (15–116). 1974an, Kurdistango Eskualde Autonomoan sartu zuten.

## Biztanleria

Batez ere, kurduak bizi dira bertan; arabiar eta turkomano gutxiengo garrantzitsuak ere dauden.

## Ekonomia

Probintzia honetako ekonomia nekazaritzan eta, neurri batean, petrolio ekoizpenean oinarritzen da. Oso kaltetua irten zen Saddam Hussein eta irakiar kurduen arteko gatazkatik. Nazio Batuek ezarritako zigorrak ez betetzeko eginiko kontrabandoak, bizirautea eta baita oparotasuna lortzea ere ahalbidetu diete biztanle askori.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ «Iraq: Governorates» citypopulation.de http://www.citypopulation.de/Iraq-Cities.html(Noiz kontsultatua: 2018-6-12).

## Kanpo estekak

* Datuak: Q213189
* Multimedia: Arbil Governorate / Q213189
# Arbil

Arbil edo Hewlêr (akadieraz: Arba-ilu; arabieraz: اربيل‎ Arbīl; kurdueraz: ھەولێر Hewlêr; sumerieraz: Urbilum; arameraz: ܐܪܒܝܠ Arbaelo) iparraldeko Irakeko hiria da, Irakeko Kurdistango hiriburua dena.
Hewlêr hiria K.a. 6000. urtekoa baino zaharragoa da,, munduko hiri zaharrenetariko bat izanik. Bere Erdi Aroko zitadela ospetsua da oso.

## Klima

Datu klimatikoak (Arbil) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 6 | 8 | 14 | 18 | 25 | 31 | 35 | 32 | 28 | 21 | 14 | 8 | 20 |
| Batez besteko tenperatura minimoa (°C) | 1 | 3 | 7 | 11 | 17 | 20 | 25 | 24 | 20 | 15 | 8 | 3 | 12.8 |
| Euria (mm) | 66 | 66 | 60 | 27 | 6 | 0 | 0 | 0 | 0 | 9 | 57 | 78 | 369 |
| Euri egunak (≥ 1 mm) | 10 | 9 | 12 | 8 | 5 | 3 | 1 | 2 | 1 | 6 | 7 | 11 | 75 |
| Iturria: World Weather Online ||||||||||||||

## Herri eta hiri senidetuak

* Brașov (Errumania)
* Taxco (Mexiko)

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Radio Prague. (2010-03-17). Czech archaeologists uncover Stone Age tools in Erbil (Hewlêr), Iraq. (Noiz kontsultatua: 08-12-2010).
* ↑ World Weather Online

## Kanpo estekak

* Datuak: Q132754
* Multimedia: Arbil / Q132754
# Arbilgo artxieparkia

Arbilgo artxieparkia (latinez: Archieparchia Arbilensis Chaldaeorum, arabieraz: إيبارشية أربيل الكلدانية‎‎‎) Kaldear Eliza Katolikoaren elizbarrutia da. Haren egoitza Irakeko Kurdistango hiriburuan dago, Arbil hirian. 2012an Arbilgo artxieparkiak 30.000 bataiatu zituen. Egungo artxieparka Bashar Warda da.

## Historia

Sasandar Inperioaren garaian, Adiabene probintziako metropolitar egoitza Arbilen zegoen; XIII. mendean, egoitza Mosula eraman zuten. XX. mendean katolikoen kopurua handitu izanaren eraginez, Paulo VI.ak artxieparkia berrezarri zuen 1968ko martxoaren 7an.

## Gotzainen kronologia

Gotzainak:
* Stéphane Babaca (Babeka) (1969-1994)
* Hanna Markho (1994-1996)
* Jacques Ishaq (1997-1999)
* Yacoub Denha Scher (2001-2005)
       Egoitza hutsik (2005-2010)
* Bashar Warda (2010eko maiatzaren 24az geroztik)

## Erreferentziak

* ↑ Archeparchy of Arbil {Erbil} (Chaldean), catholic-hierarchy.org
* ↑ Synodicon Orientale Paris pp. 274 et 285

## Kanpo estekak

* (Ingelesez) Elizbarrutiaren webgunea
* (Ingelesez) Catholic Hierarchy
* Datuak: Q718855
* Multimedia: Chaldean Catholic Archeparchy of Erbil / Q718855
# Arbigny-sous-Varennes

Arbigny-sous-Varennes Frantziako udalerria da, Marne Garaia departamenduan dagoena, Ekialde Handia eskualdean. 2013an 86 biztanle zituen.

## Demografia
### Biztanleria

2007an Arbigny-sous-Varennes udalerrian erroldatutako biztanleak 86 ziren. Familiak 40 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 85 etxebizitza zeuden, 41 familiaren etxebizitza nagusia ziren, 38 bigarren erresidentzia ziren eta 7 hutsik zeuden. Etxebizitza guzti hauek 85etxeak ziren. 41 Etxebizitza nagusi guztiak euren jabeen bizileku ziren;1ek gela bat zuen, 1ek bi zituen, 8 etxek hiru zituzten, 12 etxek lau zituzten eta 18 etxek bost zituzten. 37 etxek euren parking plaza propioa zuten azpian. 14 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Arbigny-sous-Varennes udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 4 |
| 0 | 80-84 | 8 |
| 4 | 75-79 | 0 |
| 4 | 70-74 | 8 |
| 0 | 65-69 | 0 |
| 8 | 60-64 | 0 |
| 4 | 55-59 | 4 |
| 0 | 50-54 | 4 |
| 4 | 45-49 | 0 |
| 4 | 40-44 | 8 |
| 4 | 35-39 | 0 |
| 4 | 30-34 | 0 |
| 8 | 25-29 | 0 |
| 4 | 20-24 | 4 |
| 4 | 15-19 | 0 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 41 ziren, horien artean 20 aktiboak ziren eta 21 inaktiboak ziren. 20 pertsona aktiboetatik 17 lanean zeuden (11 gizon eta 6 emakume) eta 3 langabezian zeuden (3 emakume eta 3 emakume). 21 pertsona inaktiboetatik 11 erretiraturik zeuden, 3 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Arbigny-sous-Varennes udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q604962
* Multimedia: Arbigny-sous-Varennes / Q604962
# Ameriketako Estatu Batuetako Estatu Saila

Ameriketako Estatu Batuetako Estatu Saila Ameriketako Estatu Batuetako kanpo harremanez arduratzen den departamentu federala da. Beste estatuetako Kanpo Ministerioen parekoa da.

## Antolaketa

* Estatu Idazkaritza
** Estatu Idazkariordetza
*** Idazkaritza Exekutiboa
*** Terrorismoaren Aurkako Koordinaketa Bulegoa
*** Kanpo Arazoetarako Prestakuntza Zentro Nazionala
*** Nazioarteko Informazio Programa Bulegoa
*** Lege Aholkularitzako Bulegoa
*** Protokolo Bulegoa
*** Inteligentzia eta Ikerketa Bulegoa
*** Kontu Legegileen Bulegoa
*** Baliabide Kudeaketaren Bulegoa
** Gai Politikoetarako Estatu Idazkariordetza
*** Afrikarako Bulegoa
*** Ekialdeko Asia eta Barerako Bulegoa
*** Europa eta Eurasiarako Bulegoa
*** Nazioarteko Narkotikoetarako eta Lege Betearazpenerako Bulegoa
*** Nazioarteko Erakundeetarako Bulegoa
*** Ekialde Hurbilerako Bulegoa
*** Asia Hego eta Erdialderako Bulegoa
*** Mendebaldeko Hemisferiorako Bulegoa
** Kudeaketarako Estatu Idazkariordetza
*** Administrazio Bulegoa
*** Arlo Kontsularretarako Bulegoa
*** Segurtasun Diplomatikorako Bulegoa
**** Segurtasun Diplomatikorako Zerbitzua
*** Informazio Baliabide Kudeaketaren Bulegoa
*** Itsasoz Haraindiko Eraikinetako Eragiketen Bulegoa
** Ekonomia, Enpresa eta Nekazaritzarako Estatu Idazkariordetza
** Diplomazia Publikorako eta Arazo Publikoetarako Estatu Idazkariordetza
*** Hezkuntza eta Kultura Bulegoa
*** Arlo Publiko Bulegoa
*** Nazioarteko Informazio Programa Bulegoa
** Armen Kontrolerako eta Nazioarteko Segurtasunerako Estatu Idazkariordetza
** Demokraziarako eta Mundu Arazoetarako Estatu Idazkariordetza
*** Demokraziaren, Giza Eskubideen eta Lanaren Bulegoa
*** Ozeano eta hauen Ikerketarako Bulegoa
*** Biztanleria, Errefuxiatu eta Migraziorako Bulegoa

## Kanpo estekak

* Ameriketako Estatu Batuetako Estatu Sailaren webgunea (Ingelesez)
* Estatu Sailaren YouTubeko kanala
* Datuak: Q789915
* Multimedia: United States Department of State / Q789915
# Ameriketako Estatu Batuetako Bigarren Fiskal Nagusia

Ameriketako Estatu Batuetako Bigarren Fiskal Nagusia, justiziako buruordea da. Justiziaren egunerokotasunaren arduraduna eta eta Fiskal Nagusi kargua hartzen du, lehenengoa ez dagoenean. 1950. urtean sortu zen postu hau.
Gaur egungo, Bigarren Fiskal Nagusia, David Ogden jauna da.

## Hautaketa

Ameriketako Estatu Batuetako Presidenteak hautatzen du, eta ondoren Ameriketako Estatu Batuetako Senatuak onesten du.

## Kanpo estekak

* Datuak: Q1364289
* Multimedia: Deputy Attorneys General of the United States / Q1364289